CELEX: 62015TA0760
Language: fi
Date: 2019-09-24 00:00:00
Title: asiat T-760/15 ja T-636/16: Unionin yleisen tuomioistuimen tuomio 24.9.2019 – Alankomaat ym. v. komissio (Valtiontuet – Luxemburgin toteuttama tuki – Päätös, jolla tuki todetaan sisämarkkinoille soveltumattomaksi ja sääntöjenvastaiseksi ja määrätään perittäväksi takaisin – Veropäätös (tax ruling) – Siirtohinnoittelu – Veron perusteen laskeminen – Markkinaehtoperiaate – Etu – Viitejärjestelmä – Jäsenvaltioiden verotuksellinen ja menettelyllinen itsemääräämisoikeus)

9.12.2019   
            
            
               FI
            
            
               Euroopan unionin virallinen lehti
            
            
               C 413/40
            
         
      Unionin yleisen tuomioistuimen tuomio 24.9.2019 – Alankomaat ym. v. komissio
      (asiat T-760/15 ja T-636/16) (1)
      
      (Valtiontuet - Luxemburgin toteuttama tuki - Päätös, jolla tuki todetaan sisämarkkinoille soveltumattomaksi ja sääntöjenvastaiseksi ja määrätään perittäväksi takaisin - Veropäätös (tax ruling) - Siirtohinnoittelu - Veron perusteen laskeminen - Markkinaehtoperiaate - Etu - Viitejärjestelmä - Jäsenvaltioiden verotuksellinen ja menettelyllinen itsemääräämisoikeus)
      (2019/C 413/47)
      Oikeudenkäyntikielet: hollanti ja englanti
      
         Asianosaiset
      
      
         Kantaja asiassa T-760/15: Alankomaiden kuningaskunta (asiamiehet: aluksi M. Bulterman, B. Koopman, M. de Ree ja M. Noort, sitten M. Bulterman, M. de Ree ja M. Noort)
      
         Kantajat asiassa T-636/16: Starbucks Corp. (Seattle, Washington, Yhdysvallat) ja Starbucks Manufacturing Emea BV (Amsterdam, Alankomaat) (edustajat: asianajajat S. Verschuur, M. Petite ja M. Stroungi)
      
         Vastaaja: Euroopan komissio (asiamiehet: asiassa T-760/15 aluksi P-J. Loewenthal ja B. Stromsky, sitten P-J. Loewenthal ja F. Tomat; asiassa T-636/16 P-J. Loewenthal ja F. Tomat)
      
         Väliintulija, joka tukee kantajan vaatimuksia asiassa T-760/15: Irlanti (asiamiehet: aluksi E. Creedon, G. Hodge, K. Duggan ja A. Joyce, sitten G. Hodge, A. Joyce, K. Duggan, M. Browne ja J. Quaney, avustajinaan M. Collins, SC, P. Gallagher, SC, barrister B. Doherty ja barrister S. Kingston)
      
         Oikeudenkäynnin kohde
      
      SEUT 263 artiklaan perustuvat kanteet, joilla vaaditaan valtiontuesta SA.38374 (2014/C ex 2014/NN), jonka Alankomaat on myöntänyt Starbucksille, 21.10.2015 annetun komission päätöksen (EU) 2017/502 (EUVL 2017, L 83, s. 38) kumoamista.
      
         Tuomiolauselma
      
      
                  1)
               
               
                  Asiat T-760/15 ja T-636/16 yhdistetään tuomion antamista varten.
               
            
                  2)
               
               
                  Valtiontuesta SA.38374 (2014/C ex 2014/NN), jonka Alankomaat on myöntänyt Starbucksille, 21.10.2015, annettu komission päätös (EU) 2017/502 kumotaan.
               
            
                  3)
               
               
                  Euroopan komissio vastaa omista oikeudenkäyntikuluistaan, ja se velvoitetaan korvaamaan Alankomaiden kuningaskunnan, Starbucks Corp:n ja Starbucks Manufacturing Emea BV:n oikeudenkäyntikulut.
               
            
                  4)
               
               
                  Irlanti vastaa omista oikeudenkäyntikuluistaan.
               
            
         (1)  EUVL C 59, 15.2.2016.